Seal Of Prophets Ayat
قرآن مجید میں اس آیت کا سیاق و سباق دیکھیے۔ پیچھے یہ مذکور ہے کہ رسول اللہ حضرت زینب سے نکاح کے معاملے میں لوگوں کی طرف باتیں بنانے کا خدشہ رکھتے تھے۔ اس پر کہا گیا کہ اللہ کے رسولوں سے اللہ ایسے کام لیتا رہا ہے۔ یہ اللہ کی سنت ہے۔ اور اللہ کے یہ رسول اللہ کے سوا کسی سے نہیں ڈرتے تھے۔ اس کے بعد کہا گیا ہے کہ اول تو رسول پر اعتراض کی گنجائش نہیں تھی کہ محمد زید کے تو کیا کسی بھی مرد کے باپ نہیں اس لیے بہو سے شادی کا الزام ہی لغو ہے پھر کہا کہ آپ آخری نبی ہیں اس لیے یہ کام جو پہلے بھی رسولوں سے لیے گے اب آپ ہی کو انجام دینا ہے۔ ی یوں نہیں ہے کہ یہ کام کوئی اور نہیں کر سکتا تھا بات یہ ہے کہ خدا خود کہہ رہا ہے کہ ایسے کام رسولوں سے کرایے جاتے ہیں اب آپ سے کرایا جا رہا ہے۔ نیز آپ کے ذریعے سے جو رواج ختم کرائے جاتے ہیں ان کی اپنی اہمیت ہے اس کا اثر مختلف ہوتا ہے نیز یہ معاملہ محض رواج ختم کرانے کا نہیں انسانوں کے الفاظ کو حقیقی رشتوں میں بدل دینے کے خدائی اختیار میں مداخلت کا جرم تھا۔